MÄÄRUS								 15.05.2026 nr 7 

Kaitseministri 18. oktoobri 2019. a määruse nr 20 „Kaitselennundusmäärustik“ ja kaitseministri 5. novembri 2019. a määruse nr 22 „Kaitselennunduse õhusõidukite registri põhimäärus“ muutmine		

Määrus kehtestatakse lennundusseaduse § 72 lõike 3, § 221 lõike 3, § 4636 lõike 3 ja § 4637 lõike 3 alusel.

§ 1. Kaitseministri 18. oktoobri 2019. a määruse nr 20 „Kaitselennundusmäärustik“ muutmine

Kaitseministri 18. oktoobri 2019. a määruses nr 20 „Kaitselennundusmäärustik“ tehakse järgmised muudatused:

1) preambulit täiendatakse pärast tekstiosa „§ 72 lõike 3“ tekstiosaga „, § 4636 lõike 3 ja § 4637 lõike 3“;

2) paragrahvi 1 lõiget 1 täiendatakse pärast sõna „isikutele“ tekstiosaga „ kaitselennunduse organisatsioonidele,“;

3) paragrahvi 3 lõiked 2–5, § 4 lõige 1, § 5 lõige 1, § 6 lõige 1, §-d 10, 15 ja 16, § 17 lõige 5, § 18, § 20 lõike 1 punktid 1 ja 4, § 22 lõiked 2 ja 5, § 38 lõiked 1 ja 3, § 40 lõige 1, § 44 lõige 2, § 47 lõige 2, § 471 lõiked 3 ja 4, § 48 lõige 2, § 58 lõige 2, § 61, § 68 lõige 1, § 75 lõiked 1 ja 3, § 90 lõige 1 ning § 98 lõige 1 tunnistatakse kehtetuks;

4) määrust täiendatakse §-ga 31 järgmises sõnastuses:

„31. Mehitamata õhusõiduki käitamise kategooriad

(1) Mehitamata õhusõiduki käitamine jaguneb järgmistesse kategooriatesse:
1) MIL avatud kategooria;
2) MIL erikategooria E1;
3) MIL erikategooria E2;
4) MIL sertifitseeritud kategooria.

(2) Mehitamata õhusõiduki käitamine liigitatakse MIL avatud kategooriasse, kui täidetud on kõik järgmised tingimused:
1) mehitamata õhusõiduki maksimaalne õhkutõusmise mass on kuni 25 kilogrammi;
2) sellega lennatakse kuni 400 jala ehk 120 meetri kõrguseni maa- või veekogupinnast või kuni 164 jala ehk 50 meetri kõrguseni fikseeritud takistusest;
3) sellega lennatakse nii, et õhusõiduk on pidevalt kaugpiloodile silmaga nähtav, sealjuures võib kaugpiloot kasutada abilist silmside säilitamiseks õhusõidukiga.

(3) Mehitamata õhusõiduki käitamine liigitatakse MIL erikategooriasse E1, kui täidetud on kõik järgmised tingimused:
1) mehitamata õhusõiduki maksimaalne õhkutõusmise mass on kuni 25 kilogrammi;
2) sellega lennatakse nii, et õhusõiduk ei ole kaugpiloodile silmaga nähtav;
3) seda käitatakse vastavalt Kaitseväe juhataja või tema volitatud pädeva struktuuriüksuse ülema kinnitatud standardtegevusjuhendile, välja arvatud, kui mehitamata õhusõiduk on Välisluureameti valduses;
4) seda käitatakse vastavalt Välisluureameti peadirektori kinnitatud standardtegevusjuhendile, kui mehitamata õhusõiduk on Välisluureameti valduses.

(4) Mehitamata õhusõiduki käitamine liigitatakse MIL erikategooriasse E2, kui täidetud on kõik järgmised tingimused:
1) selle maksimaalne õhkutõusmise mass on alates 25 kilogrammist kuni 150 kilogrammini;
2) seda käitatakse nii, et õhusõiduk ei ole kaugpiloodile silmaga nähtav;
3) sellel on kehtiv lennukõlblikkuse kontrolli sertifikaat;
4) sellel on standardtegevusjuhend vastavalt käitamisvajadustele ja riskitasemele.

(5) Mehitamata õhusõiduki käitamine liigitatakse MIL sertifitseeritud kategooriasse, kui täidetud on kõik järgmised tingimused:
1) selle maksimaalne õhkutõusmise mass on alates 150 kilogrammist;
2) sellel on kehtiv lennukõlblikkuse kontrolli sertifikaat.

(6) Mehitamata õhusõidukit ei saa käitada MIL avatud kategoorias käesoleva määruse §-s 41 sätestatud juhul või kui mehitamata õhusõiduki külge on lisatud lõhkeaine.“; 

5) paragrahvi 4 pealkirjas asendatakse sõna „kohustus“ sõnaga „kord“;

6) paragrahvi 4 täiendatakse lõigetega 3–5 järgmises sõnastuses:

„(3) Mehitamata õhusõidukid, mida käitatakse MIL avatud kategoorias ja MIL erikategoorias E1, kantakse kaitselennunduse õhusõidukite registrisse käitajapõhiselt.

(4) Mehitamata õhusõidukid, mida käitatakse MIL erikategoorias E2 ja MIL sertifitseeritud kategoorias, kantakse kaitselennunduse õhusõidukite registrisse õhusõidukipõhiselt.

(5) Õppuste ajal ajutiselt kasutatavat kolmandale isikule kuuluvat mehitamata õhusõidukit ei kanta kaitselennunduse õhusõidukite registrisse ning nende üle peab arvet õppuse eest vastutav isik.“;

7) paragrahvi 6 lõiget 2 täiendatakse enne sõnu „Mehitamata õhusõidukile“ sõnadega „MIL erikategoorias E2 ja MIL sertifitseeritud kategoorias käitatavale“;

8) paragrahvi 6 täiendatakse lõikega 21 järgmises sõnastuses:

„(21) MIL avatud kategooria ja MIL erikategooria E1 käitatavale mehitamata õhusõidukile kantakse lisaks § 5 lõikes 2 või 3 nimetatud sümbolile kaitselennunduse õhusõidukite registrist antud käitajanumber, telefoninumber ning vajaduse korral muud kontaktandmed või andmed, mille järgi on võimalik tuvastada mehitamata õhusõiduki kuuluvust ja võtta ühendust mehitamata õhusõiduki omanikuga.“;

9) paragrahvi 6 lõige 3 sõnastatakse järgmiselt:

„(3) Mehitamata õhusõidukile võib jätta lõigetes 2 ja 21 nimetatud sümboli, registreerimisnumbri, käitajanumbri või kontaktandmed kandmata, kui see mõjutab oluliselt õhusõiduki lennuomadusi.“;

10) paragrahvi 6 lõikest 4 jäetakse välja lauseosa „väljaspool Eestit või Eesti riigipiiri vahetus läheduses lennates“;

11) paragrahvi 7 lõige 1 sõnastatakse järgmiselt:

„(1) Kasutusele võetav mehitatud õhusõiduk peab vastama Euroopa Kaitseagentuuri kehtestatud dokumendis „Sõjalise otstarbega õhusõiduki, sellega seotud toodete, osade ja seadmete ning projekteerimis- ja tootjaorganisatsioonide sertifitseerimine“ (EMAR 21) sätestatud nõuetele või dokumendi „Õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimine“ (EASA osa 21) või mitte-EASA või sellega samaväärse õhusõiduki jaoks koostatud standardi või muu sarnase dokumendi nõuetele.“;

12) paragrahvi 7 lõike 2 esimeses lauses asendatakse sõna „Ajutiselt“ sõnaga „Tähtajaliselt“ ja samast lõikest jäetakse välja teine lause;

13) paragrahvi 8 lõiget 2 täiendatakse punktidega 3–5 järgmises sõnastuses:
„3) EASA osa 21 punkti 21.A.163 alapunkti b kohaselt;
4) EASA osa 21 punkti 21.A.130 kohaselt koos sama punkti alapunktis d sätestatud kinnitusega;
5) mitte-EASA õhusõiduki jaoks koostatud standardi või sellega samaväärse dokumendi kohaselt.“;

14) paragrahvi 8 lõiget 3 täiendatakse pärast tekstiosa „(EMAR M)“ tekstiosaga „või „Jätkuva lennukõlblikkuse nõuded“ (EASA osa M) või nendega samaväärse õhusõiduki jaoks koostatud standardi“;

15) paragrahvi 9 lõige 2 sõnastatakse järgmiselt:

„(2) Lõikes 1 nimetatud komisjonis on vähemalt kaks liiget.“;

16) paragrahvi 9 täiendatakse lõikega 3 järgmises sõnastuses:

„(3) Komisjoni töökorra kehtestab Kaitselennunduse üle järelevalvet tegeva üksuse ülem.“;

17) paragrahvi 11 lõiget 1 täiendatakse pärast tekstiosa „EMARis M“ tekstiosaga „, EASA osa M või mitte-EASA või muus samaväärses standardis või dokumendis“;

18) paragrahvi 11 lõiget 2 täiendatakse pärast tekstiosa „järelevalvet tegev üksus“ tekstiosaga „või vastavat pädevust omav jätkuvat lennukõlblikkust tagav organisatsioon“;

19) paragrahvi 11 lõike 3 punkt 6 sõnastatakse järgmiselt:
„6) kõik õhusõidukil tehtud muudatus- ja remonditööd on vastavuses EMARis M või EASA osa M punktis M.A.304 sätestatud nõuetega või mitte-EASA või muude samaväärsete nõuetega;“;

20) paragrahvi 11 lõike 3 punkt 8 sõnastatakse järgmiselt:
„8) kõikide hooldustööde kohta on väljastatud Euroopa Kaitseagentuuri kehtestatud dokumendi „Hooldusorganisatsioonide nõuded“ (EMAR 145) või EASA osa 145 nõuete kohane hooldustõend või mitte-EASA või samaväärsetele nõuetele vastav hooldustõend;“;

21) paragrahvi 12 lõiget 1 täiendatakse punktiga 9 järgmises sõnastuses:
„9) õhusõiduki lennukõlblikkuse kontrolli sertifikaat.“;

22) paragrahvi 13 tekst loetakse lõikeks 1 ja selle lõike punkt 1 sõnastatakse järgmiselt:
„1) selle kasutamisel on tagatud ohutus kaugpiloodile, lennundustehnilisele töötajale ning vastavalt kasutuseesmärgile kolmandatele isikutele ja nende varale;“;

23) paragrahvi 13 täiendatakse lõigetega 2 ja 3 järgmises sõnastuses:

„(2) Käitaja koostab § 31 lõike 4 punktis 5 nimetatud standardtegevusjuhendi ja kooskõlastab selle kaitselennunduse üle järelevalvet tegeva üksusega.

(3) Eraviisiliselt ehitatud, modifitseeritud ja pardavaatega mehitamata õhusõiduki käitamisele kehtivad järgmised nõuded:
1) paragrahvi 31 lõigetes 3 ja 4 sätestatud MIL erikategooria E1 või E2 nõuded, välja arvatud § 31 lõike 4 punkt 4;
2) seda käitatakse Kaitseväe või Kaitseliidu harjutusväljal;
3) sellel on õhusõiduki kasutusjuhend;
4) maksimaalse õhkutõusmise massiga alates 5 kilogrammist kuni 25 kilogrammini eraviisiliselt ehitatud, modifitseeritud või pardavaatega mehitamata õhusõidukitel on tehtud riskianalüüs;
5) maksimaalse õhkutõusmise massiga üle 25 kilogrammi eraviisiliselt ehitatud, modifitseeritud või pardavaatega mehitamata õhusõidukid peavad vastama NATO standardi „Kerge mehitamata õhusõiduki süsteemi lennukõlblikkuse nõuded – AEP-83“ (STANAG 4703) (edaspidi STANAG 4703) nõuetele või miinimumnõuetele, kui mehitamata õhusõiduk on vertikaalselt õhku tõusev.“;

24) paragrahvi 14 pealkiri ja § 14 sõnastatakse järgmiselt:

„§ 14. Nõuded kasutusele võetavale MIL avatud kategoorias käitatavale mehitamata õhusõidukile

(1) Kasutusele võetav MIL avatud kategoorias käitatav mehitamata õhusõiduk peab vastama vähemalt ühes järgmises dokumendis kehtestatud või nendega samaväärsetele nõuetele või standarditele:
1) Euroopa Komisjoni delegeeritud määruse (EL) nr 2019/945, mehitamata õhusõidukite süsteemide ja mehitamata õhusõidukite süsteemide kolmandate riikide käitajate kohta, (ELT L 152, 11.06.2019, lk 1–40, edaspidi komisjoni määrus 2019/945);
2) STANAG 4703 selle parameetrite ulatuses.

(2) Kui MIL avatud kategoorias käitatav mehitamata õhusõiduk on vertikaalselt õhku tõusev, peab see vastama miinimumnõuetele.

(3) Miinimumnõuded avatud kategooria mehitamata õhusõidukile, mis on vertikaalselt õhku tõusev ja millega lennatakse muu hulgas väljaspool eraldatud õhuruumi ning milles on arvesse võetud vähemalt STANAG-is 4703 sätestatud nõuded, kehtestab kaitselennunduse üle järelevalvet tegev üksus.“;

25) määrust täiendatakse §-ga 151 järgmises sõnastuses:

„§ 151. Nõuded kasutusele võetavale MIL erikategooriates E1 ja E2 käitatavale mehitamata õhusõidukile

(1) Kasutusele võetav MIL erikategoorias E1 käitatav mehitamata õhusõiduk peab vastama vähemalt ühes järgmises dokumendis kehtestatud või nendega samaväärsetele nõuetele või standarditele:
1) komisjoni määrus 2019/945;
2) STANAG 4703.

(2) Kasutusele võetav MIL erikategoorias E2 käitatav mehitamata õhusõiduk peab vastama vähemalt STANAG-is 4703 kehtestatud nõuetele või standarditele või sellega samaväärsetele nõuetele.

(3) Kui MIL erikategoorias E1 või E2 käitatav mehitamata õhusõiduk on vertikaalselt õhku tõusev, peab see vastama miinimumnõuetele.

(4) Miinimumnõuded MIL erikategooriates E1 ja E2 käitatavale mehitamata õhusõidukile, mis on vertikaalselt õhku tõusev ja millega lennatakse muu hulgas väljaspool eraldatud õhuruumi ning milles on arvesse võetud vähemalt STANAG-is 4703 kehtestatud nõuded, kehtestab kaitselennunduse üle järelevalvet tegev üksus.“;

26) määrust täiendatakse §-ga 161 järgmises sõnastuses:

„§ 161. Nõuded kasutusele võetavale MIL sertifitseeritud kategoorias käitatavale mehitamata õhusõidukile

Kasutusele võetav MIL sertifitseeritud kategoorias käitatav mehitamata õhusõiduk peab vastama vähemalt ühes järgmises dokumendis kehtestatud või nendega samaväärsetele nõuetele või standarditele:
1) NATO standard „Mehitamata õhusõiduki lennukõlblikkuse nõuded – AEP-4671“ (STANAG 4671);
2) NATO standard „Pöördmootoriga mehitamata õhusõiduki süsteemi lennukõlblikkuse nõuded – AEP-80“ (STANAG 4702).“;

27) paragrahvi 17 lõikest 1 jäetakse välja teine lause;

28) paragrahvi 17 lõikes 2 asendatakse tekstiosa „I kategooria“ tekstiosaga „MIL avatud kategoorias käitatava“;

29) paragrahvi 17 täiendatakse lõikega 21 järgmises sõnastuses:

„(21) MIL erikategoorias E1 käitatavatel mehitamata õhusõidukitel tuvastatakse tüübipõhine esmane lennukõlblikkus.“;

30) paragrahvi 17 lõiked 3 ja 4 sõnastatakse järgmiselt:

„(3) MIL erikategoorias E2 käitatava mehitamata õhusõiduki puhul, mis on lennuk-tüüpi, tuleb tuvastada esmane lennukõlblikkus, mis peab vastama § 151 lõikes 2 sätestatud nõudele või standardile.

(4) MIL erikategoorias E2 käitatava mehitamata õhusõiduki puhul, mis on vertikaalselt õhku tõusev, tuleb tuvastada esmane lennukõlblikkus standardtegevusjuhendis sätestatud nõuete kohaselt. Standardtegevusjuhendi koostamisel tuleb lähtuda § 151 lõikes 2 sätestatud nõudest või standardist.“;

31) paragrahvi 17 lõige 6 sõnastatakse järgmiselt:

„(6) MIL sertifitseeritud kategoorias käitatava mehitamata õhusõiduki esmane lennukõlblikkus tuvastatakse §-s 8 sätestatud mehitatud õhusõiduki esmase lennukõlblikkuse tuvastamise ja §‑s 161 sätestatud nõuete kohaselt.“;

32) paragrahvi 19 lõikes 2 asendatakse tekstiosa „I kategooria“ tekstiosaga „MIL avatud kategoorias ja MIL erikategoorias E1 käitatava“;

33) paragrahvi 19 lõikes 3 asendatakse tekstiosa „II kategooria“ tekstiosaga „MIL erikategoorias E2 käitatava“;

34) paragrahvi 19 lõikes 4, § 39 lõikes 2, § 40 lõikes 3, §-s 51 ja § 95 lõike 2 punktis 3 asendatakse tekstiosa „III kategooria“ tekstiosaga „MIL sertifitseeritud kategoorias käitatava“;

35) paragrahvi 20 lõiget 1 täiendatakse punktiga 5 järgmises sõnastuses:
„5) õhusõiduki lennupäevik, kui mehitamata õhusõidukit käitatakse MIL erikategoorias E1 ja selle maksimaalne õhkutõusmise mass on üle 5 kilogrammi.“; 

36) paragrahvi 20 täiendatakse lõikega 11 järgmises sõnastuses:

„(11) Lisaks lõikes 1 nimetatud dokumentidele peab MIL erikategoorias E2 käitataval mehitamata õhusõidukil olema mehitamata õhusõiduki lennukõlblikkuse sertifikaat ja õhusõiduki registreerimise tunnistus.“;

37) paragrahvi 20 lõige 2 sõnastatakse järgmiselt:

„(2) Lisaks lõigetes 1 ja 11 loetletud dokumentidele peavad MIL sertifitseeritud kategoorias käitatava mehitamata õhusõiduki kohta olema järgmised dokumendid ja teave:
1) raadiosagedusluba;
2) minimaalselt vajalike seadmete loetelu leht;
3) õhusõiduki ülekantud vigade loetelu leht.“;

38) paragrahvi 21 täiendatakse lõikega 11 järgmises sõnastuses:

„(11) Õhusõidukite jätkuvat lennukõlblikkust tagav organisatsioon peab vastama EMAR CAMO ja EMARi M nõuetele.“;

39) paragrahvi 21 lõige 2 sõnastatakse järgmiselt:

„(2) Kui Kaitseministeeriumi valitsemisalas kasutatakse õhusõiduki hooldamiseks väljaspool Kaitseministeeriumi valitsemisala olevat hooldusorganisatsiooni, peab see organisatsioon ja selle tegevus vastama EMARis M ja EMARis 145 sätestatud nõuetele või EASA osa M ja EASA osa 145 või mitte-EASA sätestatud nõuetele või samaväärsetele nõuetele.“;

40) paragrahvi 21 täiendatakse lõikega 3 järgmises sõnastuses:

„(3) Kui Kaitseministeeriumi valitsemisalas kasutatakse õhusõiduki jätkuva lennukõlblikkuse tagamiseks väljaspool Kaitseministeeriumi valitsemisala olevat jätkuvat lennukõlblikkust tagavat organisatsiooni, peab see organisatsioon ja selle tegevus vastama EMAR CAMO ja EMARi M sätestatud nõuetele või EASA osa CAMO ja EASA osa M või mitte-EASA sätestatud nõuetele või samaväärsetele nõuetele.“;

41) paragrahvi 22 lõikes 1 asendatakse sõna „lennukäsiraamatu“ sõnaga „dokumentatsiooni“;

42) paragrahvi 22 täiendatakse lõigetega 11 ja 12 järgmises sõnastuses:
„(11) Eraviisiliselt ehitatud, modifitseeritud või pardavaatega mehitamata õhusõidukit hooldatakse õhusõiduki kasutusjuhendi kohaselt.

(12) Mehitamata õhusõidukil peab olema hoolduspäevik, kuhu märgitakse kõik hooldustegevused ja õhusõiduki lennutunnid, kui tootjaorganisatsioon seda sätestab või kui tootjaorganisatsioon on õhusõidukile määranud hooldusintervallid või kui selline nõue on sätestatud esmasel tüübipõhisel sertifikaadil.“;

43) paragrahvi 22 lõiked 3 ja 4 sõnastatakse järgmiselt:

„(3) MIL erikategooriates E1 ja E2 käitatavat mehitamata õhusõidukit võib Kaitseministeeriumi valitsemisalas hooldada isik, kes on läbinud asjakohase koolituse.

(4) Kui MIL erikategoorias E1, E2 või MIL sertifitseeritud kategoorias käitatavat mehitamata õhusõidukit hooldatakse väljaspool Kaitseministeeriumi valitsemisala, peab see tootja- või hooldusorganisatsioon vastama vähemalt Euroopa Parlamendi ja nõukogu määruse (EL) nr 2018/1139 (mis käsitleb tsiviillennunduse valdkonna ühisnorme ja millega luuakse Euroopa Liidu Lennundusohutusamet ning millega muudetakse Euroopa Parlamendi ja nõukogu määrusi (EÜ) nr 2111/2005, (EÜ) nr 1008/2008, (EL) nr 996/2010, (EL) nr 376/2014 ja Euroopa Parlamendi ja nõukogu direktiive 2014/30/EL ning 2014/53/EL ning tunnistatakse kehtetuks Euroopa Parlamendi ja nõukogu määrused (EÜ) nr 552/2004 ja (EÜ) nr 216/2008 ning nõukogu määrus (EMÜ) nr 3922/91) (ELT L 212, 22.08.2018, lk 1–122) IX lisa punktis 2.2 sätestatud põhimõtetele.“;

44) paragrahvi 25 lõikes 3 asendatakse tekstiosa „I kategooria“ tekstiosaga „MIL avatud kategoorias ja MIL erikategoorias E1 käitatava“;

45) paragrahvi 27 lõikes 2 asendatakse tekstiosa „I ja II kategooria“ tekstiosaga „MIL erikategoorias E1 käitatavat mehitamata õhusõidukit, mille õhkutõusmise mass on üle viie kilogrammi, ja MIL erikategoorias E2 käitatavat“;

46) paragrahvi 27 lõige 3 sõnastatakse järgmiselt:

„(3) MIL avatud kategoorias ja MIL erikategoorias E1 käitatava mehitamata õhusõiduki, mille õhkutõusmise mass on alla viie kilogrammi, puhul operatsioonilist lennuplaani üldjuhul ei koostata.“;

47) määrust täiendatakse §-ga 271 järgmises sõnastuses:

„§ 271. Riskianalüüsi koostamine

Enne igat MIL erikategoorias E1 või MIL erikategoorias E2 mehitamata õhusõiduki käitamist tuleb läbi viia lennutegevuse riskianalüüs vastavalt kaitselennunduse üle järelevalvet tegeva üksuse kehtestatud nõuetele.“;

48) määruse 4. peatükki täiendatakse §-ga 361 järgmises sõnastuses:

„§ 361. Õhuruumi korraldamine

(1) Riigikaitseliste eesmärkide jaoks eraldatud õhuruumi kasutamiseks peab olema eeskiri, milles on kirjeldatud täpsemad õhuruumi alade kehtestamise, broneerimise ja aktiivsete alade kasutamise protseduurid.

(2) Lõikes 1 nimetatud eeskirja koostab Kaitseväe põhimääruses sätestatud struktuuriüksus, kelle ülesannete hulka kuulub lennundustegevuse korraldamine.“;

49) paragrahvi 37 lõikes 4 asendatakse tekstiosa „Kaitseväe“ tekstiosaga „Kaitseministeeriumi valitsemisala“;

50) paragrahvi 40 lõikes 2 asendatakse tekstiosa „II kategooria“ tekstiosaga „MIL erikategooriates E1 ja E2 käitatav“;

51) paragrahvi 41 lõiget 1 täiendatakse punktiga 4 järgmises sõnastuses:
„4) Kaitseliidu muu väljaõpe.“;

52) paragrahv 47 lõige 1 sõnastatakse järgmiselt:

„(1) Kõigil ruleerivatel ja lendavatel õhusõidukitel peavad olema sisse lülitatud navigatsioonituled ning kokkupõrke hoiatustuled, välja arvatud juhul, kui seda nõuab lennuülesanne.“;

53) paragrahvi 48 lõike 1 punktid 1 ja 2 sõnastatakse järgmiselt:
„1) esitada tuleb lennuplaan, kui lend suundub lennuväljast kaugemale, välja arvatud juhul, kui lennuülesanne ei sätesta teisiti;
2) jälgida tuleb raadiosidet asjaomase üksusega kogu lennu ajal;“;

54) paragrahvi 49 lõike 2 punktis 3 asendatakse sõna „Lennuametiga“ sõnaga „Transpordiametiga“;

55) paragrahvi 49 täiendatakse lõikega 5 järgmises sõnastuses:

„(5) lendu teostaval üksusel peab olema koostatud madallennuprotseduurid ja riskianalüüs, mis vajaduse korral esitatakse Kaitseväe struktuuriüksusele, kelle ülesanne on korraldada lennundustegevust.“;

56) paragrahvi 53 täiendatakse lõikega 5 järgmises sõnastuses:

„(5) transpondriga varustatud õhusõidukil peab see olema aktiveeritud, välja arvatud juhul, kui lennuülesanne ei sätesta teisiti.“;

57) paragrahvi 67 lõige 1 sõnastatakse järgmiselt:

„(1) Käesolevat peatükki kohaldatakse lennundusseaduse §-s 4635 sätestatu kohaselt.“;

58) paragrahvi 69 lõikes 2 asendatakse tekstiosa „lennundusseaduse § 36 lõike 2“ tekstiosaga „lennundusseaduses sätestatud ja sama seaduse § 4638 lõike 8“;

59) paragrahvi 70 lõiget 4 täiendatakse pärast sõna „nõuetest“ tekstiosaga „, eelistades rangemat nõuet“;

60) paragrahvi 75 pealkiri sõnastatakse järgmiselt:

„§ 75. „Lennuvälja ja kopteriväljaku käsiraamat“;

61) paragrahvi 75 täiendatakse lõikega 4 järgmises sõnastuses:

„(4) Käsiraamatu sisu ja ülesehitus peavad vastama Kaitseväe juhataja või tema volitatud pädeva struktuuriüksuse ülema kinnitatud militaarlennuvälja käsiraamatu nõuetele.“;

62) paragrahvi 81 lõiked 2–5 sõnastatakse järgmiselt:

„(2) MIL avatud kategoorias mehitamata õhusõiduki käitamiseks peab kaugpiloot olema läbinud koolituse, milles on arvesse võetud STANAG-is 4670 kehtestatud avatud kategooria kvalifikatsioonitasemele sätestatud nõudeid.

(3) MIL erikategooriates E1 ja E2 mehitamata õhusõiduki käitamiseks peavad kaugpiloodi teadmised ja oskused vastama STANAG-is 4670 kehtestatud erikategooria kvalifikatsioonitasemele. Lisaks peab olema läbitud asjakohane tüübipädevuse koolitus või üksusepõhine koolitus.

(4) MIL sertifitseeritud kategoorias mehitamata õhusõiduki käitamiseks peab kaugpiloodil olema lisaks lõikes 1 sätestatud nõudele ka §-s 78 sätestatud ametpiloodiluba või tema teadmised ja oskused peavad vastama vähemalt STANAG-is 4670 kehtestatud MIL sertifitseeritud kategooria kvalifikatsioonitasemele. Lisaks peab olema läbitud asjakohane tüübipädevuse koolitus.

(5) Kõrgema kvalifikatsioonitaseme puhul on
 lubatud käitada ka madalamat kvalifikatsioonitaset nõudvat õhusõidukit.“;

63) paragrahvi 89 lõige 1 sõnastatakse järgmiselt:

„(1) MIL avatud kategoorias mehitamata õhusõiduki käitamiseks ettenähtud koolitusel võib nimetatud standardi kvalifikatsioonitaseme nõuetest välja jätta õppekava koostamisel need nõuded, mida MIL avatud kategooria mehitamata õhusõiduki puhul kaugpiloot oma ülesannete täitmiseks ei vaja, võttes arvesse § 3 lõikes 3 sätestatud tehnilisi piiranguid.“;

64) paragrahvi 90 lõiget 2 täiendatakse pärast tekstiosa „79“ tekstiosaga „, 80“;

65) paragrahvi 90 lõiked 3 ja 31 sõnastatakse järgmiselt:

„(3) Kaugpiloodi, kes käitab MIL sertifitseeritud kategoorias mehitamata õhusõidukit, terviseseisundit hinnatakse lennundusseaduses lennujuhile kehtestatud tervisenõuete järgi. Kui kaugpiloodil on ametpiloodiluba, hinnatakse tema tervist piloodile kehtestatud nõuete järgi.

(31) Paragrahvides 85–87 nimetatud isikute ja kaugpiloodi, kes käitab MIL erikategooria E2 mehitamata õhusõidukit, terviseseisundit tuleb hinnata igal aastal.“;

66) paragrahvi 98 täiendatakse lõikega 7 järgmises sõnastuses: 

„(7) Enne 2026. aasta 1. juulit registreeritud mehitamata õhusõidukitele kohaldatakse  2026. aasta 30. juunini kehtinud käesoleva määruse §-s 6 kehtestatud õhusõiduki märgistamise nõudeid.“. 

§ 2. Kaitseministri 5. novembri 2019. a määruse nr 22 „Kaitselennunduse õhusõidukite registri põhimäärus“ muutmine

Kaitseministri 5. novembri 2019. a määruses nr 22 „Kaitselennunduse õhusõidukite registri põhimäärus“ tehakse järgmised muudatused:
1) paragrahvi 5 lõike 3 sissejuhatavas lauseosas asendatakse sõna „kolmest“ sõnaga „neljast“;
2) paragrahvi 5 lõike 3 punkti 1 täiendatakse pärast sõna „olevate“ tekstiosaga „, välja arvatud käesoleva lõike punktis 11 nimetatud“;
3) paragrahvi 5 lõiget 3 täiendatakse punktiga 11 järgmises sõnastuses:
„11) Kaitseväe juhataja määratud struktuuriüksuste valduses olevate mehitamata õhusõidukite register“; 
4) paragrahvi 6 lõiget 1 täiendatakse pärast sõnu „Mehitatud õhusõidukite registri“ tekstiosaga „, § 5 lõike 3 punktis 1 nimetatud Kaitseväe valduses olevate mehitamata õhusõidukite registri“; 
5) paragrahvi 6 lõikes 2 asendatakse sõna „Kaitseväe“ tekstiosaga „Paragrahvi 5 lõike 3 punktis 11 nimetatud“;
6) paragrahvi 8 lõige 1 sõnastatakse järgmiselt: 
„(1) Mehitamata õhusõidukite registrisse kantakse MIL avatud kategoorias ja MIL erikategoorias E1 käitatava mehitamata õhusõiduki käitajanumber.“;
7) paragrahvi 8 lõige 2, § 8 lõike 3 punkt 7, § 8 lõige 4, § 8 lõike 5 punktid 7 ja 10 ning § 8 lõige 6 tunnistatakse kehtetuks;
8) paragrahvi 8 lõike 3 sissejuhatavas lauseosas asendatakse tekstiosa „II kategooria“ tekstiosaga „MIL erikategoorias E2 käitatava“;
9) paragrahvi 8 lõike 3 punktist 8 jäetakse välja tekstiosa „, kui sertifikaat on nõutav“;
10) paragrahvi 8 lõike 3 punkt 9 sõnastatakse järgmiselt:
„9) käitaja andmed;“;
11) paragrahvi 8 lõike 5 sissejuhatavas lauseosas asendatakse tekstiosa „III kategooria“ tekstiosaga „MIL sertifitseeritud kategoorias käitatava“;
12) paragrahvi 8 lõike 5 punkt 9 sõnastatakse järgmiselt:
„9) käitaja andmed;“;
13) paragrahvi 18 lõiget 2 täiendatakse enne sõna „Kaitseväe“ sõnaga „Need“.
§ 3. Määruse jõustumine
Käesolev määrus jõustub 2026. aasta 1. juulil. 

Hanno Pevkur
minister

Kaimo Kuusk
kantsler